पिडेचें मूळ म्हेळें तर, "I came from a dirt farm, now I'm filthy rich" - Larry Holmes च्या उतरांनी जायतो सार आसा. हांगासर म्हेळीं शेतां कांय काळाक व संघर्शाक वा पिडेक उत्रायतात तर ग्रेस्तकाय जयताक वा शेवोटाक उत्रायता.
"You cannot know the meaning of your life until you're connected to the power that created you" हीं आध्यात्मक चिंतपाचीं उतरां निर्मला श्रीवास्तवाचीं. मुखारून ती सांगताः "Ego is even worse than dirt and filth because it attacks others." हांगासर आमी जिण्येच्ये पडणेच्या मूळ कारणाक (root cause) देकूंक सकतांव. इतिहास आमी पळेलो; जांव तो धार्मीक, वा राजकीय, सामाजीक वा हेर कसलोय. पूण देश पडला, आडळतें पडलां, बांदपां पडल्यांत तर ताचे फाटलें मुळावें होच इगो. मुखरून सांगचें तर ह्या संवसारांत जर इतली दूख आनी असमानता आसा तर ताचें प्रमूक कारणयी इतलेंच 'इगो'.
१८२१ इस्वेंत फ्रान्साच्या पॅरिसांत जल्मल्लो 'चारल्स पियेरे बोदीलेर' १८६१ इस्वेंत सरून शेकडोच उतरला. पूण ताच्या कवितेंचेर १५९ वरसां उपरांत सयत याद करची गर्ज आसा थोड्या प्रमूक कारणांक लागून. पयलें; त्या काळार सयत ताच्या कवितेंनी दिल्ल्या फुडाराच्या दिश्टाव्या पासून तशेंच दुसरें; पिडा, म्हेळें, दूख, संघर्शांक जिण्येंत कसलें आनी कितलें महत्व दीजाय आनी कशें आपलें जिवीत शाबीत दिशेन व्हरुंक जाय म्हळ्ळें चिंतप ताच्या कवितेंनी रूपरूप दिसचें.
ह्ये कलात्मक अभिव्यक्तेक आपणाचो मोग तशेंच कुडिच्ये आशेक (एक्ये बायलेचीं वेवेगळीं मोहक रुपां) जशीं वेवेगळ्या रुपाच्या जर्ल्यापरीं नाडतात व प्रचोदीत करतात तें सांगता. ह्याविशिंच्या भोगणांक, कवितेंत कयद करचीं प्रयत्ना दिसून येतात.
आपूण गूंड, निर्जन आनी कांठाळ्याच्या मयदानार आसां. अपूण ह्या रूपकाचो/वेसाचो मोग करतां. ह्या कांठाळ्या मुखांत्र आपल्ये भोंवतणिचो संवसार मंद/ नीरस/ कांठाळ्याचो आनी निर्जीव जाला, हांगासर सोबायेचो अनूर्जीत तशेंच आध्यात्मिकतेचो बोर्गोळ आसा म्हणता.
